stanford-oval/wikipedia huggingface dataset:
ז'יגמונד פורייס (רופא, 1846–1918)
ראו גם

Emlékkönyv. A kolozsvári Magyar Királyi Ferenc József Tudományegyetem és különösen ennek orvosi és természettudományi intézetei. Budapest, 1903. 301-27.
Dolgozatok Purjesz Zsigmond negyedszázados tanári működése emlékére (Szerk.: Jancsó Miklós, Szabó Dénes. Budapest, 1906.)
A kórház ünnepe. Ellenzék, 1912. május 28. A Purjesz-szobor leleplezése. Újság, 1912. május 29. Az orvostanhallgatók ünnepe. Ellenzék, 1912. június 1.
Purjesz Zsigmond. Újság, 1918. január 29.
Purjesz Zsigmond temetése. Újság, 1918. január 31.
Jancsó Miklós: Purjesz Zsigmond. Orvosi Hetilap 1918/7;
Jancsó Miklós: Purjesz Zsigmond. Gyógyászat, 1918/22-27.
C. C.: De vorbă cu dl. prof. dr. I. Haţieganu, şeful Clinicei medicale din Cluj. Patria 1926/14.
Gyalui Farkas: A régi Kolozsvár. Purjesz Zsigmond. Ellenzék 1927. február 13.
Gergely Endre:Purjesz Zsigmond orvos emlékezetét ünnepelte a Múzeum-Egyesület Orvostudományi Szakosztálya. Keleti Újság 1937 április 22.
Purjesz Zsigmond orvosprofesszor emlékezete. Ellenzék, 1937. április 23.
Gergely Endre: Az orvosok orvosa. Keleti Újság, 1937. április 27.
Az EME Purjesz-emlékünnepe. Revista Medicală-Orvosi Szemle, 1937/5. CXXV. szakülés 1937. április hó 19-én. Értesítő az EME Orvostudományi Szakosztályából 1937. 114-118. Purjesz- emlékvacsora. uo. 131-145.
Pataki Jenő: Az Orvostudományi Szakosztály története 1879-1934. Az EME háromnegyedszázados tudományos működése 1859-1934. Cluj-Kolozsvár, 1937. 89-162.
A Purjesz család. Magyarországi zsidó és zsidó eredetű családok. Szerkesztette Kempelen Béla. II. köt. Budapest, 1938. 65.
Az EME Désen 1942. október hó 18-20. napjain tartott tizenhetedik vándorgyűlésének Emlékkönyve. Kolozsvár, 1943. 121-130. Istoria medicinei româneşti. 1972. 283, 359.
Izsák Sámuel: A múlt ösvényein. Orvosművelődési írások. Polis Könyvkiadó, Kolozsvár, 1999.
לקריאה נוספת

יוז'ף סיניאי:חייהם וכתביהם של סופרים הונגרים.
לקסיקון הספרות ההונגרי ברומניה: סיפורת, כתיבה ציבורית, ספרות מדעית.
לקסיקון הביוגרפי הרפואי ההונגרי
ז'יגמונד פורייס, רופא הרופאים (בהונגרית)
ז'יגמונד פורייס מאמר (באנגלית)
ז'יגמונד פורייס (באנגלית) באתר GENI
לקסיקון יהודי הונגרי. ז'יגמונד פורייס
הערות שוליים

↑  Fővárosi Lapok, 1880. június 11.
↑  A szentesi izr. hitközség házassági anyakönyve, 5/1880. folyószám.
↑  Bálintné Kovács Júlia: Gondolatok... a gyulai örményekről (2. rész) Erdélyi örmény gyökerek 18. évf. 208. sz. (2014. június) 43. old.]
↑  Bp. VII. ker. állami házassági akv. 329/1929. folyószám.
פסלו בצורתו המקורית בחצר בית החולים האוניברסיטאי (עם שני נכדיו והפרופסור לרפואת עור גאבור ינקו)
מנדי (סרט)

| --- | --- |

כרזת הסרט הרשמית
 מבוסס על:  סיפור מאת פאנוס קוסמטוס
 בימוי:  פאנוס קוסמטוס 
 הופק בידי:  אלייז'ה ווד 
 תסריט:  פאנוס קוסמטוס  אהרון סטיוארט-אן
 עריכה:  ברט וו. בכמן 
 שחקנים ראשיים:  ניקולס קייג'  אנדראה רייסבורו  לינוס רואץ'  ביל דיוק  נד דנהי  ריצ'רד ברייק
 מוזיקה:  יוהאן יוהנסון
 צילום:  בנג'מין לוב
 מדינה:  ארצות הברית ארצות הברית קנדה קנדה  בלגיה בלגיה
 חברת הפקה:  ספקטרה-וויז'ן  Umedia  סרטי XYZ
 חברה מפיצה:  סרטי RLJE
 שיטת הפצה:  וידאו על פי דרישה 
 הקרנת בכורה:  19 בינואר 2018 (פסטיבל הסרטים סאנדנס)  14 בספטמבר 2018
 משך הקרנה:  121 דק' 
 שפת הסרט:  אנגלית 
 סוגה:  סרט פעולה  סרט אימה  סרט מתח  סרט נקמה
 תקציב:  6 מיליון דולר
 הכנסות:  1.4 מיליון דולר
 פרסים:  פרס פסטיבל הקולנוע של סיטגס לבמאי הטוב ביותר 
 אתר רשמי
 דף הסרט ב־IMDb
 
מנדי (באנגלית: Mandy) הוא סרט מותחן פעולה-אימה נקמה אמריקאי-קנדי משנת 2018 בבימויו של פאנוס קוסמטוס, שכתב את התסריט ביחד עם אהרון סטיוארט-אן לפי סיפור שקוסמטוס יצר. את הסרט הפיק אלייז'ה ווד וגם קוסמטוס, והסרט הוא הפקה משותפת של ארצות הברית, קנדה ובלגיה. בסרט, ניקולס קייג' מגלם חוטב עצים ואלכוהוליסט לשעבר אשר יוצא למסע נקמה אכזרי ומדמם כנגד אנשי כת דתית של היפים בראשותו של אדם היפי הרואה בעצמו שליח האלוהים אשר רצחו את חברתו מנדי בלום, אמנית פנטזיה וקופאית בעזרת כנופיית אופנוענים מפלצתיים.
לצד קייג', מככבים אנדראה רייסבורו, לינוס רואץ' כנבל הראשי, נד דנהי, אולוון פרר, ביל דיוק וריצ'רד ברייק.
בכורת הסרט נערכה בפסטיבל הסרטים סאנדנס של 2018 ב-19 בינואר והסרט יצא לאקרנים בידי חברת RLJE ב-14 בספטמבר 2018. עם יציאתו לאור, הסרט זכה לשבחים ביקורתיים נרחבים בעיקר על הצילום והסגנון הוויזואלי, הפסקול של יוהאן יוהנסון, המשחק (בעיקר זה של ניקולס קייג'), הבימוי והכתיבה אל מול סצנות האקשן. למרות זאת, הסרט קיבל ביקורת על האלימות הקשה וכן על הקצב האיטי שלו.
הסרט היה לכישלון קופתי נחרץ עם הכנסה של כ-1.4 מיליון דולר לעומת תקציב הפקה זעום של כ-6 מיליון דולר בלבד למרות היותו הצלחה ביקורתית רחבה. הסרט הוא האחרון שעבורו יוהאן יוהנסון הלחין ויצר מוזיקה לפני מותו בפברואר 2018 והסרט מוקדש לזכרו.
עלילת הסרט

אי שם ליד הרי הצללים שבקנדה בשנת 1983, רד מילר גר עם חברתו, האמנית מנדי בלום, בבקתה ליד האגם. רד עובד כחוטב עצים ונגר, ואילו למנדי עבודת יום כקופאית בתחנת דלק סמוכה ביער. היא יוצרת אמנות פנטזיה משוכללת בלילות, ורד מעריץ את עבודותיה מאוד. הם מנהלים חיים שקטים ומתבודדים, ושיחותיהם והתנהגותם מרמזים על עבר מסובך ועל קשיים פסיכולוגיים. נראה שרד הוא אלכוהוליסט ותיק אפשרי, ומנדי מספרת לו על חוויות ילדות טראומטיות.
בדרך לעבודה, מנדי חולפת על פני טנדר הנושא את ילדי השחר החדש, כת היפים סוטה בהנהגתו של ג'רמיה סאנד. סאנד מוקסם מיופייה של מנדי ומורה לאחד מתלמידיו, האח סוואן, לחטוף את מנדי בעזרת הגולגולות השחורות, כנופיית אופנוענים שטנית עם טעם לבשר אנושי וצורה נוזלית חזקה ביותר של LSD.
בלילה, האח סוואן נוסע אל האגם ומזמן את הגולגולות השחורות על ידי פיצוץ אוקרינה מיסטית מגולפת מאבן לבה. אחרי שסוואן מציע להם חבר בדרגה נמוכה בכת כקורבן, הם פורצים לבית הזוג ומכניעים את מנדי ורד. שתי חברות הכת, האם מרלן והאחות לוסי, מסממות את מנדי עם LSD וארס מצרעה שחורה ענקית לפני שהם מגישים אותה בפני סאנד. סאנד - מוזיקאי כושל - מנסה לפתות את מנדי עם המוזיקה העממית הפסיכדלית שלו, ומשמיע לה שיר של להקת הקרפנטרז על שמו שלו ואומר לה שאלוהים אמר לו לקחת כל מה שהוא רוצה. מנדי בהיותה בטריפ פסיכדלי, צוחקת ולועגת לו, ומשאירה אותו מבולבל ועצבני כשהוא מאונן בפני כולם. כשהוא מחפש נקמה, דוקר סאנד את רד, שקשור ואטום בפיו בתיל, ואז שורף את מנדי חיה מולו. אחרי שלא נשאר אלא אפר ממנדי, סאנד וחסידיו עוזבים.
רד משתחרר, מתאבל על אפרו של מנדי, חוזר פנימה ונרדם, תשוש והלום. לאחר שהתעורר מסיוט, הוא צורך בקבוק וודקה, מטפל בפצעיו וצורח בייסורים, צער וזעם כשהוא מתמלא בטירוף פסיכוטי מיד אחרי שחזר לשתות.
בבוקר, רד מביא את "הקוצר", רובה החצים והקשת שלו, מחברו קרות'רס. קרות'רס מספק לו חצים טריים ומידע על הגולגולות השחורות. לטענת קארות'רס, הגולגולות השחורות היו סוחרי סמים אשר הפכו לפסיכופתים לאחר שצרכו כמות גרועה של LSD. לפני שרד עוזב, מזהיר אותו קרות'רס כי סיכויי ההישרדות שלו ירודים. רד מייצר ומחשל גרזן קרב כבד ומיוחד בשם "החיה" ויוצא לצוד את האופנוענים.
במעקב אחר הכנופיה, הוא מנסה לדרוס ולהרוג אופנוען שפגע בו אך נלכד בתהליך. במחבואם מצליח רד להשתחרר ולהרוג את האופנוענים. בחיפוש אחר מחבואם הוא צורך חלק מהקוקאין שלהם וה-LSD המוכתם, מה שגורם לו להזות באופן מיידי וחמור.
כשהוא מחפש מגדל רדיו שחזה קודם לכן, פוגש רד את הכימאי, יצרן תרופות מסתורי, שאומר לו היכן למצוא את ילדי השחר החדש. בכנסיית העץ המאולתרת שלהם במחצבה, רד הורג את האחים סוואן והאנקר בגרזן שלו והורג את האח קלופק במהלך קרב מסורי שרשרת אכזרי, וחס על חייה של האחות לוסי. חוצה את המנהרות שמתחת לכנסייה, רד מוצא את האם מרלן ועורף את ראשה. לאחר מכן הוא מוצא את סאנד במערומיו בתוך חדר מיוחד מלא באור אדום, מתגרה בו על ידי גלגול ראשה הכרות של מרלן.
סאנד מתחנן לרחמים אך לא לפני שהוא מספר כי הוא נשלח בידי האל לעזור לו, אך רד הורג אותו על ידי ריסוק גולגולתו במו ידיו. הוא מצית את הכנסייה ומתבונן בגופתו של סאנד נשרף לפני שנסע משם, רואה בעיניו את רוחה את מנדי במושב הנוסע של מכוניתו אך לא לפני שהוא נזכר כיצד פגש אותה במסיבה, בעוד שהנוף שמאחוריו נראה כעת פנטסטי ועולמי אחר כשהוא נוסע משם ובזה הסרט נגמר.
שחקנים ודמויות

ניקולס קייג' – רד מילר, הגיבור הראשי של הסרט. חוטב עצים ונגר שהיה אלכוהוליסט בעברו ויוצא למסע נקמה אכזרי עם מותה של מנדי לנגד עיניו.
אנדראה רייסבורו – מנדי בלום, אהובתו של רד.
לינוס רואץ' – ג'רמיה סאנד, הנבל הראשי של הסרט. מוזיקאי כושל שרואה בעצמו שליח האלוהים ועומד בראש כת היפים פסיכוטית-דתית בשם ילדי השחר החדש. שמו האמיתי הוא ג'רמי רייגארד לפני שהחליט שהוא "מת" בתור רייגארד ו"נולד מחדש" כג'רמיה סאנד כשהוא לקח את השם מתוך שיר של להקת הקרפנטרז.
ביל דיוק – קרות'רס, חברו של רד.
ריצ'רד ברייק – הכימאי, יצרן סמים ותרופות מסתורי השוכן ליד מחצבה.
נד דנהי – האח סוואן, יד ימינו האישי של סאנד בכת.
אולוון פרהר – האם מרלן, חברה בכת.
לין פילט - האחות לוסי.
הפקה > פיתוח וליהוק

ביוני 2017 ,דווח כי ניקולס קייג' יככב בסרט אשר תואר כמותחן-אקשן שמופק בידי אלייז'ה ווד ומבוים בידי פאנוס קוסמטוס לפי תסריט שכתב עם אהרון סטיוארט-אן על פי סיפור שהוא יצר בעצמו. יוהאן יוהנסון דווח כמלחין ויוצר פסקול הסרט.
בכנס של חברת M מדיה בפסטיבל סאנדנס, ניקולס קייג' ביצע הופעה מפתיעה ש"הרסה" את הפאנל שמדבר על הסרט.
הפצה

בכורת הסרט נערכה בפסטיבל הסרטים סאנדנס של 2018 ב-19 בינואר והסרט יצא לאקרנים בידי חברת RLJE ב-14 בספטמבר 2018. עם יציאתו לאור, הסרט זכה לשבחים ביקורתיים נרחבים בעיקר על הצילום והסגנון הוויזואלי, הפסקול של יוהאן יוהנסון, המשחק (בעיקר זה של ניקולס קייג'), הבימוי והכתיבה אל מול סצנות האקשן. למרות זאת, הסרט קיבל ביקורת על האלימות הקשה וכן על הקצב האיטי שלו.
הסרט היה לכישלון קופתי נחרץ עם הכנסה של כ-1.4 מיליון דולר לעומת תקציב הפקה זעום של כ-6 מיליון דולר בלבד למרות היותו הצלחה ביקורתית רחבה. הסרט הוא האחרון שעבורו יוהאן יוהנסון הלחין ויצר מוזיקה לפני מותו בפברואר 2018 והסרט מוקדש לזכרו.
באתר Rotten Tomatoes קיבל הסרט ציון של 90% "טרי לגמרי" בהתבסס על 236 ביקורות וציון נורמלי של 7.6/10, ועליו נכתב; "חגיגת האלימות של מנדי מתודלקת בידי הופעה חזקה בידי ניקולס קייג' – ומעוגנת בידי רגשות וקנאה בין פרצי הזעם שלו", ואילו ב-Metacritic קיבל הסרט ציון של 81 מתוך 100 "שבחים עולמיים" כולל חותם האתר של "חובה לראות" בהתבסס על 30 ביקורות.
הערות שוליים

↑  Diana Lodderhose, Diana Lodderhose, Nicolas Cage To Star In Action Thriller ‘Mandy’ From SpectreVision, XYZ Films & Umedia, Deadline, ‏7 ביוני 2017 (באנגלית)
↑  Nic Cage Crashes the Legion M Sundance Panel for 'Mandy' - Boom Howdy, web.archive.org, ‏2 ביולי 2018
↑  Mandy review – fabulously ferocious Nicolas Cage revenge horror, the Guardian, ‏10 באוקטובר 2018 (באנגלית)
↑  Mandy (2018) - Financial Information, The Numbers
↑  Mandy (2018) (באנגלית), נבדק ב-2020-11-28
↑  Mandy, נבדק ב-2020-11-28
לאופולד לופלר

| --- | --- |

 לידה:  27 באוקטובר 1827 ז'שוב, האימפריה האוסטרית 
 פטירה:  6 בפברואר 1898 (בגיל 70) קרקוב, האימפריה האוסטרו-הונגרית 
 מקום קבורה:  בית הקברות ראקוביצקי 
 מקום לימודים:  האקדמיה לאמנויות בווינה 
 תחום יצירה:  ציור 
 
לאופולד לופלר, (בפולנית: Leopold Löffler‏; 27 באוקטובר 1827 – 6 בפברואר 1898) היה צייר ריאליסטי פולני של התקופה הרומנטית המאוחרת. הוא היה צייר פופולרי במחצית השנייה של המאה ה-19 כשפולין הייתה מחולקת ותחת שלטון זר.
ביוגרפיה ועבודתו

לאופלר נולד ב־27 באוקטובר 1827 בז'שוב בזמן השליטה האוסטרית, בנו של קצין מינהלי יאן לופלר ואשתו דומיסלה לבית דוברובסקה. אביו היה מנהל משרד בעיר לפני שהעביר את משפחתו ללבוב במטרה להיכנס לתפקיד מזכיר המחוז. ליאופולד למד בבית הספר ברדימנו, שם היה דודו פיליפ לופלר מנהל. עם סיום לימודיו הוא נרשם למחלקה לפילוסופיה של אוניברסיטת לבוב. בערך באותה תקופה הוא גילה מחדש את התעניינותו בציור ובשנת 1845 עזב את פולין המחולקת לווינה, כדי להמשיך בלימודיו באקדמיה לאמנויות שם.
במשך 30 השנים הבאות גר לופלר מחוץ לפולין, בעיקר באוסטריה, אך גם במינכן ובפריז, שם המשיך את לימודיו באקדמיות המקומיות לאמנות.
גליציה, בה התגוררה משפחתו, הפכה למחוז המזרחי ביותר של האימפריה ההבסבורגית. לופלר החל קריירה מצליחה כאמן, וצייר סצנות קרב עבור הארכידוכס רודולף בין שאר המשימות היוקרתיות. עבודתו זכתה להערכה רבה על ידי אנשי החצר של פרנץ יוזף הראשון מאוסטריה. בשנת 1866 הפך לחבר באקדמיה לאמנויות בווינה. עם זאת, לופלר עזב את בירת האימפריה לקרקוב בשנת 1877, לאחר שהוזמן על ידי יאן מטייקו לכהן כפרופסור בבית הספר לאמנויות יפות. המוסד התרחב בשנת 1873 כמוסד עצמאי להשכלה גבוהה. בין תלמידיו הבולטים היו אמני העתיד של תנועת פולין הצעירה, כולל סטניסלב ויספיאנסקי, וילהלם וכטל, ליאון קובלסקי וּויצ'ך וייס.
הוא נפטר בקרקוב ב־6 בפברואר 1898 בגיל 70.
מחלוקת

אף על פי שליאופולד לופלר החשיב את עצמו כתומך גדול בחופש ובריבונות לאומית, לפחות חלק מעבודותיו שצוירו לחצר המלכות האוסטרית מהללות גם את הניצחונות הצבאיים של ההבסבורגים על מדינות פחות ברות מזל.
בשנת 1860 הפיק לופלר ציור זירת קרב עבור הארכידוכס רודולף, שהראה את הקיסר המנצח רודולף הראשון מגרמניה בשנת 1278, שהשמיד את השליט הצ'כי אוטוקאר השני של בוהמיה בקרב על מרצפלד. הקרב הוכרע עקב מתקפה מהמארב, מעשה לא מכובד לפי כללי האבירות.
ההפסד לקח את תקוות החופש הצ'כית במשך מאות שנים.
תיאורים אמנותיים כאלה, המונעים אידאולוגית של ההיסטוריה האימפריאלית של אוסטריה-הונגריה לא תרמו לפופולריות של לופלר בארץ מולדתו תחת שליטה זרה.
הערות שוליים

↑  Loeffler, Leopold (1827-1898), web.archive.org, ‏2012-02-02
1 2  Leopold Loeffler z Radymna - piewca polskiego sarmatyzmu., archive.is, ‏2013-04-16
↑  "Leopold Löffler" (ארכיון)
| --- | --- |
בקרת זהויות :  PLWABN: 9810681800505606  GND: 137701977  ISNI: 0000 0000 7014 2902  RKD: 50599  ULAN: 500004168  VIAF: 95706044   WorldCat (עם VIAF): 95706044
Wonder (שיר)

"Wonder" (בעברית: "תְּהִיָּה") הוא שיר של הזמר הקנדי שון מנדס וסינגל הבכורה מתוך אלבומו הרביעי בעל השם הזהה. הסינגל יצא לאור ב-2 באוקטובר 2020 תחת איילנד רקורדס.
רקע וקידום

ב-30 בספטמבר 2020 כתב מנדס בחשבון הטוויטר שלו את הציוץ "WHAT IS #WONDER" באותו היום השיק מנדס את האתר השיווקי של האלבום. מאוחר יותר באותו היום הוציא מנדס טיזר בחשבון ביוטיוב הרשמי שלו הכולל את רצועת ה"Intro" (בעברית: "רצועת הפתיחה") מתוך האלבום. בסוף הסרטון מופיעים שני תאריכים: 2 באוקטובר - צאת סינגל הבכורה, וה-4 בדצמבר - צאת האלבום. נכון ל-5 באוקטובר, צבר השיר מעל ל-10 מיליון הזרמות בספוטיפיי.
רקע וקידום > הופעות חיות

ב-27 באוקטובר 2020 ביצע מנדס את השיר לראשונה במסגרת מחרוזת שירים בתוכנית הלילה בכיכובו של ג'ימי פאלון.
ב-29 באוקטובר 2020 מנדס ביצע גרסה אקוסטית לשיר ב-"Global Citizen: EveryVoteCounts/2020".
ב-10 בנובמבר 2020 ביצע מנדס את השיר בטרקלין החי של BBC Radio 1.
ב-13 בנובמבר 2020 ביצע מנדס את השיר כחלק ממופע ההתרמה "Children In Need" של ה-BBC.
ב-6 בדצמבר 2020 ביצע מנדס את השיר ב-"Live From Wonder: The Experience".
כתיבה ולחן

מנדס כתב והפיק את השיר יחד עם סקוט האריס, תומאס הול ונייט מרסרו. השיר מתואר כבלדת פאוור פופ. מבחינה לירית, השיר מספר על מנדס שוקל "תרחישים מדומיינים", כמו גם "נכנס לנעלי חברו". הזמר מגיב גם על גבריות רעילה ואומר "אני תוהה, כשאני בוכה לידיים, האם אני למדתי להרגיש שזה גורם לי להיות פחות גבר".
וידאו קליפ

הווידאו קליפ לשיר יצא בצמוד לצאת הסינגל בערוץ ה-Vevo הרשמי של מנדס, ב-2 באוקטובר 2020. את הקליפ ביים מאטי פיקוק.
הווידאו קליפ מתחיל בסצנה המציגה את מנדס יושב על רכבת לבדו, מביט מהחלון. לאחר מכן הוא עומד ועושה את דרכו לגג הרכבת. הנסיעה ברכבת הושוותה לסצנות ה"הוגוורטס אקספרס" במהלך סדרת סרטי הארי פוטר. הסצנה הבאה מתרחשת כשמנדס ביער, שם הוא מתחיל לרוץ לכיוון קצה היער, שם יש צוק. כשהוא שר, מתחיל לרדת גשם. הסרטון מסתיים כשמנדס כורע על הברכיים על הצוק בזמן הגשם.
סרטון לירי יצא לאור גם בערוץ ה-Vevo של מנדס ב-5 באוקטובר 2020.
נכון ליוני 2022 מונה הצפיות של הקליפ באתר יוטיוב עומד על 101 מיליון צפיות.
הצלחה מסחרית

השיר הופיע לראשונה במקום ה-18 בבילבורד הוט 100 ב-12 באוקטובר 2020. השיר הופיע לראשונה במקום ה-4 בקנדה הוט 100. השיר גם נכנס למצעדים במספר מדינות אירופאיות.
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 21 |  |
|  אוסטרליה | מצעד הסינגלים האוסטרלי | 13 |  |
|  איטליה | מצעד הסינגלים האיטלקי | 86 |  |
|  אירלנד | מצעד הסינגלים האירי | 15 |  |
|  ארגנטינה | ארגנטינה הוט 100 | 70 |  |
|  ארצות הברית | בילבורד הוט 100 | 18 |  |
|  ארצות הברית | מצעד שירי הפופ למבוגרים | 9 |  |
|  ארצות הברית | מצעד שירי הפופ | 14 |  |
|  ארצות הברית | מצעד מוזיקה עכשווית למבוגרים | 17 |  |
|  גרמניה | GfK – טופ 100 | 47 |  |
|  דנמרק | היטליסטן | 28 |  |
|  הולנד | מצעד 40 הסינגלים ההולנדיים | 20 |  |
|  הונגריה | Rádiós Top 40 | 7 |  |
|  הממלכה המאוחדת | מצעד הסינגלים הבריטי | 20 |  |
|  מלזיה | RIM | 13 |  |
|  נורווגיה | VG-lista | 16 |  |
|  ניו זילנד | המצעד הניו זילנדי הרשמי | 19 |  |
|  סינגפור | RIAS | 9 |  |
|  סלובקיה | ČNS IFPI | 50 |  |
|  ספרד | PROMUSICAE | 84 |  |
|  סקוטלנד | מצעד הסינגלים הסקוטי | 18 |  |
|  פורטוגל | מצעד הסינגלים הפורטוגזי | 30 |  |
|  צ'כיה | ČNS IFPI | 20 |  |
|  צרפת | SNEP | 200 |  |
|  קנדה | קנדה הוט 100 | 4 |  |
|  שווייץ | המצעד השווייצרי | 19 |  |
מיקומי שיא > מצעדים שנתיים

|   ‏‏‏  2020> מדינה |   ‏‏‏  2020> מצעד |   ‏‏‏  2020> מיקום שיא |   ‏‏‏  2020>  |
| --- | --- | --- | --- |
|  הולנד | מצעד 40 הסינגלים ההולנדיים | 76 |  |
|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |   ‏‏‏  2021>  |
| --- | --- | --- | --- |
|  קנדה | קנדה הוט 100 | 64 |  |
תארים

| מדינה | תואר | עותקים |
| --- | --- | --- |
| אוסטרליה (ARIA) | פלטינה | 70,000 |
| איטליה (FIMI) | זהב | 35,000 |
| בלגיה (BEA) | זהב | 20,000 |
| בריטניה (BPI) | כסף | 200,000 |
| דנמרק (IFPI Danmark) | זהב | 45,000 |
| פולין (ZPAV) | פלטינה | 50,000 |
| פורטוגל (AFP) | זהב | 5,000 |
| קנדה (Music Canada) | פלטינה | 80,000 |
היסטוריית הוצאות

| אזור | תאריך | פורמט (ים) | חברת תקליטים | מקור |
| --- | --- | --- | --- | --- |
| שונות | 2 באוקטובר 2020 | תקליטור, הורדה דיגיטלית, הזרמת מוזיקה | איילנד |  |
| אוסטרליה | 2 באוקטובר 2020 | רדיו להיטים עכשוויים | איילנד, יוניברסל מיוזיק אוסטרליה |  |
| איטליה | 2 באוקטובר 2020 | רדיו להיטים עכשוויים | יוניברסל מיוזיק גרופ |  |
| הממלכה המאוחדת | 2 באוקטובר 2020 | רדיו להיטים עכשוויים | יוניברסל מיוזיק גרופ |  |
| ארצות הברית | 6 באוקטובר 2020 | רדיו להיטים עכשוויים | איילנד, ריפבליק |  |
| ארצות הברית | 6 באוקטובר 2020 | רדיו מוזיקה עכשווית למבוגרים | איילנד, ריפבליק |  |
יוליוס שנור פון קרולספלד

| --- | --- |

ציור דיוקן מאת לאונהרד גיי
 לידה:  26 במרץ 1794 לייפציג, נסיכות הבוחר מסקסוניה 
 פטירה:  24 במאי 1872 (בגיל 78) דרזדן, הקיסרות הגרמנית 
 שם לידה:  Julius Veit Hans Schnorr von Carolsfeld 
 מקום קבורה:  Alter Annenfriedhof, Dresden 
 מקום לימודים:  האקדמיה לאמנויות בווינה  בית הספר ע"ש תומאס בלייפציג 
 תחום יצירה:  אמנות חזותית 
 הושפע על ידי:  היינריך פוגר 
 פרסים והוקרה:  אות המסדר מקסימיליאן של בוואריה למדעים ואמנויות (1853)  אות מסדר ההצטיינות במדעים ואמנויות של גרמניה 
 בן או בת זוג:  Marie Schnorr von Carolsfeld 
 צאצאים:  לודוויג שנור פון קרולספלד 
 
יוליוס שנור פון קרולספלד (בגרמנית: Julius Schnorr von Carolsfeld‏; 26 במרץ 1794 – 24 במאי 1872) היה צייר גרמני. הוא זכור בזכות ציורי התנ"ך שלו, ועיצוביו לחלונות ויטראז' בקתדרלות.
ביוגרפיה

שנור נולד בלייפציג, בנו של וייט האנס שנור פון קרולספלד (1764–1841), שרטט, חרט וצייר, ממנו קיבל את השכלתו האמנותית הראשונית, עבודותיו המוקדמות ביותר היו העתקים של רישומים נאו-קלאסיים של ג'ון פלקסמן. בשנת 1811 הוא נכנס לאקדמיה של וינה, ממנה גורשו שנה קודם יוהאן פרידריך אוברבק ואחרים שמרדו בסגנון המקובל הישן. שם למד אצל פרידריך היינריך פוגר והתיידד עם יוזף אנטון קוך והיינריך אוליבייה, שלשניהם תהיה השפעה חשובה על סגנונו. שנור עקב אחר הסגנון של אוברבק ומייסדי תנועת הנצרתיים ברומא בשנת 1815. אסכולה זו של אמנות דתית ורומנטית נטתה לדחות סגנונות מודרניים, בניסיון לחזור ולהחיות את העקרונות והפרקטיקה של תקופות קודמות.
בתחילת תקופתו ברומא, שנור הושפע במיוחד מלימוד מדויק של הציור האיטלקי מהמאה החמש עשרה, אולם עד מהרה הוא זנח את הפשטות המעודנת הזו, והחל להסתכל לעבר סגנונות הרנסאנס המשוכללים יותר.
מראשית דרכה התאמצה תנועת הנצרתיים לשחזר ציורי פרסקו ואמנות מונומנטלית, ושנור הוזמן להפגין את יכולותיו לקשט את אולם הכניסה של וילה מאסימו ליד לטרן עם ציורי קיר הממחישים את עבודותיו של אריסטו. ציורים אחרים שם החלו על ידי פטר פון קורנליוס ויוהאן פרידריך אוברבק.
שנור התחתן עם מריה הלר, בתו החורגת של פרדיננד אוליבייה, בשנת 1827. בנם לודוויג שנור פון קרולספלד היה טנור אופראי שמת בגיל 29. הוא רק התחיל להתפרסם כששר את טריסטן של וגנר. אחיו של שנור, לודוויג פרדיננד (1788–1853) היה גם צייר.
שנור נפטר במינכן בשנת 1872.
קריירה

התקופה השנייה ביצירה האמנותית של שנור החלה בשנת 1825, כשעזב את רומא, התיישב במינכן, נכנס לשירותו של לודוויג הראשון מבוואריה והביא לגרמניה את אמנות ציורי הקירות שלמד באיטליה. הוא חשב את עצמו כשיר לצייר לחצר המלכות בבוואריה. הוא ארגן צוות של מנהלים מאומנים, וכיסה חמישה אולמות בארמון החדש - "רזידנץ" - בציורי קיר הממחישים את שירת הניבלונגים. הוא גם צייר סדרה של סצנות מחייהם של קרל הגדול, פרידריך ברברוסה ורודולף מהבסבורג.
שנור רצה בתחילה ליצור קבוצת ציורים סמלית מורכבת שבה ישולבו נושאים היסטוריים גרמניים עם סצנות מהתנ"ך. אולם לודוויג דחה זאת, והותיר את שנור להתלונן כי נותרה לו המשימה לצייר "דיווח עיתונאי מימי הביניים בלבד". המבקרים ראו בחיבורים שהציע כיצירתיים, אך גם מוגזמים ובזבזניים.
בשנת 1846 עבר שנור לדרזדן כדי להיות פרופסור באקדמיה שם. פדור פלינצר היה בין תלמידיו.
אומנות

תקופתו השלישית של שנור מתאפיינת באיוריו המקראיים. הוא היה לותרני, ובעל השקפה רחבה. תנ"ך התמונות שלו פורסם בלייפציג ב-30 חלקים בשנים 1852–1860, ומהדורה אנגלית יצאה בעקבותיה בשנת 1861. האיורים של התנ"ך היו לעיתים קרובות מורכבים ועמוסים. כמה מבקרים מצאו אותם חסרי הרמוניה של קו וסימטריה, ושפטו אותם כנחותים מיצירה מקבילה שהפיק רפאל. סגנונו שונה מפשטותם של ציורים מזמנים קדומים יותר, ומציג במקום זאת את הסגנון של הרנסאנס המאוחר יותר.
רישומיו המקראיים של שנור ורישומים עבור ציורי קיר היוו הקדמה טבעית לעיצובים של חלונות הכנסייה, שביצע בגרמניה ובבריטניה. שנור היה אחד מעשרה אמנים שסיפקו עיצובים לויטראז'ים לקתדרלת גלאזגו, שהוזמנה בשנים 1856–1857 ויוצרו במפעל המלכותי במינכן, ומאוחר יותר הוא עיצב חלונות לקתדרלת סנט פול בלונדון.
הזכוכית של מינכן עוררה מחלוקת: בימי הביניים התנגדו לחוסר הברק שלה, והתייחסו אל החלונות כאל תריסים צבעוניים. לעומת זאת, בתקופה המודרנית יותר ערכם גדל.
ארבעה חלונות מאת שנור הותקנו בכנסיית סנט פול בלונדון: שלושה בביתן (הוסרו בשנת 1888) ואחד בקצה המערבי (נהרס בשנת 1941). רוב הזכוכית ממינכן בגלאזגו הוסרה במהלך המאה ה-20.
גלריה

עירום
החתונה בקאנה
דיוקן קלרה פון קוואנדט
המדונה והבן
ביקור משפחת יוחנן המטביל אצל משפחת ישו
הערות שוליים

↑  "Schnorr von Carolsfeld, Julius Veit Hans", daten.digitale-sammlungen.de
↑  Lionel Gossman, Unwilling Moderns: The Nazarene Painters of the Nineteenth Century, Nineteenth-Century Art Worldwide 2, 2003
↑  Chisholm, Hugh, ed. (1911). "Schnorr von Karolsfeld, Julius". Encyclopædia Britannica (11th ed.). Cambridge University Press.
| --- | --- |
בקרת זהויות :  NLI: 987007267592305171  PLWABN: 9810700978505606  BIBSYS: 1075312  BNE: XX1506662  BnF: cb145286415 (data)  CiNii: DA04780091  GND: 118609815  ISNI: 0000 0001 1023 2110  KulturNav: 36b686ff-bdfc-4be1-a042-db964317757f  LCCN: n85182194  LNB: 000254124  NKC: jx20060830001  NLG: 85527  NLK: KAC201423858  NSK: 000133872  NTA: 070228531  RERO: 02-A003804207  RKD: 70815  SELIBR: 212345  SNAC: w67d2zrb  SUDOC: 078529034  ULAN: 500002319  VcBA: 495/78279  VIAF: 27301812   WorldCat (עם VIAF): 27301812 
יוליוס פון קרולספלד, רות ובועז
ג'ורג' ביסיל

| --- | --- |
אין תמונה חופשית
 לידה:  22 ביוני 1896 פיירפורד, הממלכה המאוחדת 
 פטירה:  14 בספטמבר 1973 (בגיל 77) 
 שם לידה:  George William Bissill 
 לאום:  אנגלים 
 תחום יצירה:  ציור, עיצוב רהיטים 
 
ג'ורג' ויליאם ביסיל (באנגלית: George William Bissill‏; 22 ביוני 1896 – 14 בספטמבר 1973) היה כורה, צייר ומעצב רהיטים בריטי. ציוריו של ביסיל מוחזקים במספר אוספים ציבוריים חשובים, כולל גלריית טייט, המוזיאון הלאומי של צפון אירלנד והגלריה לאמנות במנצ'סטר. ביסיל היה ידוע בנופיו ובציוריו הפיגורטיביים בשמן, בצבעי מים ובחיתוכי עץ.
ביוגרפיה > ראשית חייו

ג'ורג' ביסיל נולד בפיירפורד גלוסטרשייר, אך עד מהרה עברה המשפחה לכפר הכורים לנגלי מיל בדרבישייר, שם עבד אביו כעובד רכבת. בגיל 13 ג'ורג' נשלח למכרה, שם עבד, בתחילה עם סוסי פוני, ואז בכריית הפחם, עד 1915 כשהצטרף כחייל לגדוד רובאים המלכותיים (הגדוד הראשון) כדי להילחם במלחמת העולם הראשונה. הוא קיווה להימלט מחיים מתחחת לקרקע, אך ככורה לשעבר הוכשר מיד לבחבלה, מינהור, פירוק מוקשים והנחת מוקשים בקווי האויב. כשעבד ליד בת'ון בצרפת הוא נפגע מקריסת מנהרה ובהמשך המלחמה הוא נפגע מהתקפת גז קשה. בשנת 1918 הוא שוחרר מהצבא.
עם הפנסיה הצבאית שלו בילה כמה חודשים בבית הספר לאמנות בנוטינגהאם, אבל הוא כבר פיתח את הסגנון והנושא הייחודי שלו, ואמר אחר כך שהמכרה היה בית הספר היחיד לאמנות שהוא היה זקוק לו.